CELEX: 62008TN0188
Language: hu
Date: 2008-05-13 00:00:00
Title: T-188/08. sz. ügy: 2008. május 13-án benyújtott kereset – Infeurope kontra Bizottság

5.7.2008   
            
            
               HU
            
            
               Az Európai Unió Hivatalos Lapja
            
            
               C 171/48
            
         2008. május 13-án benyújtott kereset – Infeurope kontra Bizottság
   (T-188/08. sz. ügy)
   (2008/C 171/91)
   Az eljárás nyelve: angol
   Felek
   
      Felperes: infeurope SA (Luxemburg, Luxemburg) (képviselő: O. Mader ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság állapítsa meg, hogy az Európai Bizottság elmulasztotta megsemmisíteni az OHIM által lefolytatott, tanácsadói szolgáltatásokra, könyvvizsgálatra és tanulmányok készítésére irányuló AO/026/06 közbeszerzési eljárásban a keretmegállapodások odaítéléséről szóló határozatot;
            
         
               —
            
            
               állapítsa meg, hogy az Európai Bizottság elmulasztotta megszüntetni az említett keretmegállapodások alapján kötött egyedi szerződéseket;
            
         
               —
            
            
               kötelezze az Európai Bizottságot, hogy fizessen a felperesnek 35 950 eurót, és ebből 33 050 euró összeg után 2006. december 19-től számított 4 % kamatot, 2 900 euró összeg után 2007. december 14-től számított 4 % kamatot, valamint a 35 950 euró összeg után az ítélet meghozatalának napjától számított 8 % kamatot;
            
         
               —
            
            
               kötelezze az Európai Bizottságot, hogy fizessen a felperesnek 646 631,27 eurót és 2008. május 14-től számított 4 % kamatot, valamint az említett összeg után az ítélet meghozatalának napjától számított 8 % kamatot;
            
         
               —
            
            
               kötelezze az Európai Bizottságot az ajánlatok elbírálására vonatkozó egyes dokumentumok benyújtására;
            
         
               —
            
            
               kötelezze az Európai Bizottságot a költségek viselésére.
            
         Jogalapok és fontosabb érvek
   A felperes annak megállapítását kéri, hogy a Bizottság elmulasztotta megsemmisíteni a Belső Piaci Harmonizációs Hivatal (OHIM) határozatát, amelyben több keretmegállapodást ítélt oda az AO/026/06 „E-Alicante: tanácsadói szolgáltatások, könyvvizsgálat és tanulmányok készítése” elnevezésű közbeszerzési eljárásban (1), valamint, hogy elmulasztotta megszüntetni a keretmegállapodás alapján kötött egyedi szerződéseket.
   A felperes által hivatkozott jogalapok és fontosabb érvek megegyeznek a T-176/08. sz., infeurope kontra Bizottság ügyben felhozottakkal.
   
      (1)   HL 2006 S 210-223510.